stanford-oval/wikipedia huggingface dataset:
สมเด็จพระศรีพัชรินทราบรมราชินีนาถ พระบรมราชชนนีพันปีหลวง
พระราชกรณียกิจ > ด้านสาธารณประโยชน์

สมเด็จพระศรีพัชรินทราบรมราชินีนาถ พระบรมราชชนนีพันปีหลวงได้มีพระราชดำริทรงสร้างสะพานเสาวนีย์ ซึ่งเป็นสะพานข้ามคลองริมทางรถไฟสายเหนือเชื่อมถนนศรีอยุธยาให้ติดต่อกันตลอด เมื่อคราวเฉลิมพระชนมพรรษา 48 พรรษา พ.ศ. 2454 กรมโยธาธิการได้ออกแบบและสร้างถวายตามพระราชเสาวนีย์ ต่อมาในปี พ.ศ. 2460 พระองค์ได้บริจาคพระราชทรัพย์ส่วนพระองค์ โปรดให้สร้างรูปพระนางธรณีบีบมวยผม ประทานให้เป็นสาธารณสมบัติให้ประชาชนได้ใช้น้ำสะอาดบริโภค โดยน้ำจะไหลจากมวยผมพระแม่ธรณี ลงหม้อน้ำขนาดใหญ่ ปัจจุบันพระแม่ธรณีบีบม้วยผม นับเป็นสถานที่ศักดิ์สิทธิ์ เป็นที่เคารพบูชาของประชาชน ซึ่งรูปพระนางธรณีบีบมวยผมนี้ตั้งอยู่ที่หัวมุมถนนใกล้สะพานผ่านพิภพลีลากับที่โรงพยาบาลปัญจมาธิราชอุทิศ ที่พระนครศรีอยุธยา และบ่อน้ำที่หัวหิน
ในปี พ.ศ. 2445 สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้ทรงตามเสด็จพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินเปิดทางรถไฟ สายกรุงเทพฯ ถึงนครราชสีมา
พระพุทธรูปประจำพระชนมวาร

พระพุทธรูปประจำพระชนมวาร สมเด็จพระศรีพัชรินทราบรมราชินีนาถ พระบรมราชชนนีพันปีหลวง สร้างปี พ.ศ. 2438 หล่อด้วยสัมฤทธิ์ กะไหล่ทอง องค์พระสูง 21.35 เซนติเมตร ปัจจุบันอัญเชิญพระพุทธรูปประจำพระชนมวารสมเด็จพระศรีพัชรินทราบรมราชินีนาถ พระบรมราชชนนีพันปีคู่กับพระโกศพระอัฐิ ในงานบำเพ็ญพระราชกุศลทักษิณานุปทาน และการพระราชพิธีสงกรานต์ เป็นต้น เป็นพระพุทธรูปปางรำพึง ซึ่งเป็นปางประจำวันศุกร์
พระราชานุสรณ์ > พระราชานุสาวรีย์

หลังจากที่สมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จสวรรคตแล้วนั้น พระบาทสมเด็จพระมงกุฎเกล้าเจ้าอยู่หัวก็ได้มีพระราชดำริให้สร้างพระราชานุสาวรีย์ขึ้นหลายแห่ง เพื่อเป็นที่ระลึกถึงสมเด็จพระศรีพัชรินทราบรมราชินีนาถ โดยแต่ละแห่งนั้น เป็นสถานที่ที่สมเด็จพระศรีพัชรินทราบรมราชินีนาถ พระบรมราชชนนีพันปีหลวงเคยเสด็จไปประทับ หรือเป็นสถานที่ที่สมเด็จพระศรีพัชรินทราบรมราชินีนาถพระราชทานพระราชทรัพย์ในการก่อสร้างขึ้น ซึ่งพระราชานุสาวรีย์บางแห่งก็ได้จัดสร้างขึ้นภายหลังสมัยรัชกาลที่ 6 พระราชานุสาวรีย์ที่สำคัญได้แก่
พระราชินยานุสาวรีย์สมเด็จพระศรีพัชรินทราบรมราชินีนาถ ณ โรงเรียนราชินี เขตพระนคร กรุงเทพมหานคร คณะผู้บริหาร ครูอาจารย์ ศิษย์เก่า ผู้ปกครอง ร่วมสมทบทุนสร้างพระราชานุสาวรีย์ โดยได้นับพระราชทานเงินสมทบบางส่วนจาก สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทั้งได้เสด็จมาทรงสักการะพระราชินยานุสาวรีย์เป็นพระองค์แรก ในปัจจุบันนักเรียนราชินีจะมีธรรมเนียมถวายบังคมสักการะพระราชินยานุสาวรีย์ทุกวัน
พระราชินยานุสาวรีย์สมเด็จพระศรีพัชรินทราบรมราชินีนาถ ณ โรงเรียนวิเชียรมาตุ อำเภอเมือง จังหวัดตรัง สร้างขึ้นตรงกับวันสถาปนาโรงเรียนครบ 90 ปี เมื่อวันที่ 1 กรกฎาคม พ.ศ. 2549 โดยพลอากาศเอก กำธน สินธวานนท์ องคมนตรี เป็นประธานวางศิลาฤกษ์ และเมื่อวันที่ 1 กรกฎาคม พ.ศ. 2552 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จทรงเปิดพระราชานุสาวรีย์ พระราชานุสาวรีย์แห่งนี้เป็นที่เคารพมากของชาวจังหวัดตรัง โดยนักเรียนโรงเรียนวิเชียรมาตุ และชาวจังหวัดตรัง จะเรียกพระองค์ว่า "แม่แก้ว"
พระราชินยานุสาวรีย์สมเด็จพระศรีพัชรินทราบรมราชินีนาถ ณ ค่ายศรีพัชรินทร ตำบลศิลา อำเภอเมือง จังหวัดขอนแก่น สร้างขึ้นเมื่อวันที่ 7 กรกฎาคม พ.ศ. 2549 เพื่อเป็นที่สักการะและเป็นศูนย์รวมที่ยึดเหนี่ยวทางจิตใจของเหล่าทหาร และครอบครัว ตลอดจนประชาชนทั่วไป อีกทั้งเพื่อเป็นการเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสทรงครองสิริราชสมบัติครบ 60 ปี และพระราชพิธีมหามงคลเฉลิมพระชนมพรรษาครบ 80 พรรษา ในปี พ.ศ. 2550
พระราชินยานุสาวรีย์สมเด็จพระศรีพัชรินทราบรมราชินีนาถ ณ โรงเรียนสตรีราชินูทิศ ตำบลหมากแข้ง อำเภอเมือง จังหวัดอุดรธานี สร้างขึ้นเมื่อวันที่ 24 มกราคม พ.ศ. 2555 โดยมีนายแก่นเพชร ช่วงรังษี ผู้ว่าราชการจังหวัดอุดรธานีเป็นประธานในพิธีอัญเชิญพระรูปสมเด็จพระศรีพัชรินทราบรมราชินีนาถ พระบรมราชชนนีพันปีหลวง ขึ้นประดิษฐาน ณ พระราชานุสาวรีย์ โรงเรียนสตรีราชินูทิศ
พระราชานุสรณ์ > โรงเรียนวิเชียรมาตุ

โรงเรียนวิเชียรมาตุถือกำเนิดขึ้นจากพระราชประสงค์ ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
จากสมุดหมายเหตุรายวันเล่มแรกของโรงเรียน ถูกบันทึกไว้เป็นความสรุปได้ว่า เมื่อวันที่ 21 สิงหาคม พ.ศ. 2455 สมเด็จพระศรีพัชรินทราบรมราชินีนาถ เสด็จประพาสจังหวัดตรัง ประทับพักผ่อนสำราญพระราชอิริยาบถ ณ ตำหนักผ่อนกาย ทรงปรารภว่า พื้นภูมิทำเลตำบลทับเที่ยงนี้เหมาะสมดี ควรมีสถานศึกษาไว้เพาะปลูกปัญญาแก่กุลบุตรกุลธิดาสืบไป จึงได้พระราชทานทรัพย์สินส่วนพระองค์เป็นเงิน 4,000 บาท ให้ผู้ว่าราชการจังหวัดตรัง สร้างโรงเรียนขึ้น และพระราชทานนามให้ว่า "โรงเรียนวิเชียรมาตุ" ซึ่งหมายความถึง "พระราชชนนีของพระปรเมนทรมหาวชิราวุธพระมงกุฏเกล้าเจ้าอยู่หัว"
พระราชานุสรณ์ > โรงเรียนราชินีบูรณะ

โรงเรียนราชินีบูรณะก่อตั้งครั้งแรกใน พ.ศ. 2457 โดยใช้ชื่อโรงเรียนว่า "สตรีวิทยา" จากนั้นในปี พ.ศ. 2460 โรงเรียนได้ถูกเพลิงไหม้ จึงได้ให้คุณหญิงทองอยู่ สุนทราชุน เข้ารับพระราชทานทรัพย์ พร้อมที่ดินจากสมเด็จพระศรีพัชรินทราบรมราชินีนาถพระพันปีหลวง มาสร้างโรงเรียนรวมถึงอาคารเรียนตามแปลนของกระทรวงธรรมการในสมัยนั้น และจัดพิธีเปิดอย่างเป็นทางการในวันที่ 10 มิถุนายน พ.ศ. 2462 โดยสมเด็จพระศรีพัชรินทราบรมราชินีนาถพระพันปีหลวง โปรดเกล้าฯ ให้พระวรวงศ์เธอ กรมหมื่นพิทยลาภพฤฒิยากร เสด็จแทนพระองค์ และพระราชทานนามโรงเรียนแห่งนี้ว่า "โรงเรียนราชินีบูรณะ" นับแต่นั้นเป็นต้นมา
พระราชานุสรณ์ > วิทยาลัยอาชีวศึกษาเสาวภา

วิทยาลัยอาชีวศึกษาเสาวภา เดิมคือ "โรงเรียนเสาวภา" จัดตั้งขึ้นด้วยพระมหากรุณาธิคุณของสมเด็จพระศรีพัชรินทราบรมราชินีนาถ พระบรมราชชนนี พระพันปีหลวง (พระนามเดิม พระองค์เจ้าเสาวภาผ่องศรี) ทรงบริจาคพระราชทรัพย์ส่วนพระองค์ตั้งโรงเรียนสำหรับสตรี และพระราชทานพระนามาภิไธยของพระองค์เป็นชื่อโรงเรียน ต่อมา เมื่อวันที่ 1 เมษายน พ.ศ. 2523 กระทรวงศึกษาธิการ ได้เปลี่ยนชื่อเป็น “วิทยาลัยอาชีวศึกษาเสาวภา”
พระราชานุสรณ์ > เหรียญที่ระลึก > เหรียญราชินี

เหรียญราชินี มีอักษรย่อว่า ส.ผ. จัดเป็นเหรียญที่ระลึกสร้างขึ้นในปี พ.ศ. 2440 ปัจจุบันจัดเป็นเหรียญที่พ้นสมัยพระราชทาน
เหรียญราชินี เป็นเหรียญที่สมเด็จพระนางเจ้าเสาวภาผ่องศรี พระบรมราชินีนาถ (พระอิสริยศในขณะนั้น) ทรงพระกรุณาโปรดเกล้าฯ ให้สร้างขึ้นโดยได้รับพระราชทานพระบรมราชานุญาตจาก พระบาทสมเด็จพระจุลจอมเกล้าเจ้าอยู่หัว โดยขณะนั้นทรงเป็นผู้สำเร็จราชการต่างพระองค์ ระหว่างที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 1 ในเดือนเมษายน - ธันวาคม พ.ศ. 2440
เหรียญราชินี มีชั้นเดียว เป็นเหรียญเงินรูปกลม ด้านหน้า มีพระนามาภิไธยย่อ "ส.ผ." ไขว้ ด้านหลัง มีคำว่า "พระราชทาน" อยู่ขอบเบื้องบน ขอบเบื้องล่างมีคำว่า "ร.ศ.116" ตรงกลางเป็นพื้นเงินเกลี้ยงสำหรับจารึกนามผู้ได้รับพระราชทาน
พระราชานุสรณ์ > เหรียญที่ระลึก > เหรียญที่ระลึกเฉลิมพระชนมพรรษา

เหรียญที่ระลึกเฉลิมพระชนมพรรษาสมเด็จพระศรีพัชรินทราบรมราชินีนาถ พระบรมราชชนนีพันปีหลวง สร้างขึ้นใน พ.ศ. 2456 เป็นเหรียญที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างเป็นที่ระลึกเนื่องในวโรกาสพระราชพิธีเฉลิมพระชนมพรรษาสมเด็จพระศรีพัชรินทราบรมราชินีนาถ พระบรมราชชนนีพันปีหลวงมีพระชนมพรรษครบ 50 พรรษา เหรียญนี้เรียกกันโดยทั่วไปว่า "เหรียญหมู"
อนึ่งเหรียญนี้สร้างขึ้น 2 แบบ อีกแบบหนึ่งต่างกันเฉพาะที่ข้อความที่ด้านหลัง ดังนี้ "'งานเฉลิมพระชนมพรรษา" "" "สมเด็จพระศรีพัชรินทรา" "บรมราชินีนาถ" "พระบรมราชชนนีพระพันปีหลวง"
ตัวเหรียญนั้นมีลักษณะ กลมแบน ขอบเรียบ มีห่วงอยู่ด้านบน ด้านหน้าเป็นรูปหมูลงยาสีชมพู ยืนแท่น หันหน้าทางซ้ายของเหรียญริมขอบมีข้อความว่า "ปีกุน พ.ศ. ๕๖ ของสิ่งนี้เป็นที่รฦก" "ว่าล่วงมาครบ ๕๐ ปีบริบูรณ์" ด้านหลังกลางเหรียญเป็นรูปจักรีริมขอบมีข้อความซ้อน 2 แถว ความว่า "ขอเชิญท่านจงจำรูปหมู่นี้ คือ เสาวภา ซึ่งอุบัติมาเป็นเพื่อน" "ร่วมชาติพบ อันมีใจหวังดีต่อท่านเสมอ"
ตัวเหรียญนั้นมีทั้งชนิด ทองคำลงยา เงินลงยา ทองคำ เงิน มีขนาดเส้นผ่านศูนย์กลาง 27 มิลลิเมตร
พระราชานุสรณ์ > เหรียญที่ระลึก > เหรียญที่ระลึกพระราชพิธีพระบรมศพ

เหรียญที่ระลึกพระราชพิธีพระบรมศพสมเด็จพระศรีพัชรินทราบรมราชินีนาถ พระบรมราชชนนีพันปีหลวง สร้างขึ้นในปี พ.ศ. 2463 เพื่อเป็นที่ระลึกในงานพระเมรุของสมเด็จพระศรีพัชรินทราบรมราชินีนาถ พระบรมราชชนนีพันปีหลวง เหรียญนี้สร้างตามแบบพัดพระพิมานไพชยนต์ ซึ่งสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงเขียนทูลเกล้าฯ ถวาย
ตัวเหรียญมีลักษณะเป็นรูปไข่ ขอบเรียบ ด้านหน้า มีคำว่า "ศรี" ภายใต้พระมหามงกุฎ หมายถึง องค์สมเด็จพระศรีพัชรินทราบรมราชินีนาถ ประดิษฐานบนรถพระพิมานไพชยนต์เทียมม้า 4 มีสารถีถือแส้น้ำเสด็จสู่สวรรค์ เบื้องขวาเป็นพญานาค เบื้องบนเป็นสายฟ้า (วชิระ) ซึ่งหมายถึงปีพระราชสมภพและพระราชสัญลักษณ์ของพระบาทสมเด็จพระมงกุฎเกล้าเจ้าอยู่หัว ด้านหลังตอนบนภายในยกขอบโค้งคล้ายใบเสมา มีพระคาถาจารึกว่า
ซึ่งแปลว่า
ตอนล่างมีอักษรไทยอยู่ภายในพวงมาลาความว่า
ตัวเหรียญนั้นทำจากเงิน กว้าง 33 มิลลิเมตร ยาว 42 มิลลิเมตร
พระราชานุสรณ์ > เหรียญที่ระลึก > เหรียญที่ระลึก 100 ปี การพยาบาลไทย

เหรียญกษาปณ์ที่ระลึกเนื่องในโอกาสครบ 100 ปี การพยาบาลไทย จัดทำขึ้นเมื่อ พ.ศ. 2538 เพื่อเป็นที่ระลึกเนื่องในโอกาสครบ 100 ปี ของการพยาบาลไทย
ตัวเหรียญมีลักษณะ กลมแบน วงขอบนอกมีเฟืองจักร ด้านหน้า กลางเหรียญมีพระรูปสมเด็จพระศรีพัชรินทราบรมราชินีนาถ บรมราชชนนีพันปีหลวง ชิดขอบเหรียญด้านซ้ายมีข้อความว่า "สมเด็จพระศรีพัชรินทรา" ด้านขวามีข้อความว่า "บรมราชินีนาถ" ด้านหลัง กลางเหรียญมีอักษรพระนามาภิไธยย่อ "สผ" ภายใต้มงกุฎขัตติยราชนารี ด้านซ้ายมีลายช่อดอกไม้และเลขบอกราคา ด้านขวามีลายช่อดอกไม้และคำว่า "บาท" ชิดวงขอบเบื้องบนมีข้อความว่า "ประเทศไทย" เบื้องล่างมีข้อความว่า "๑๒ มกราคม ๒๕๓๙" "๑๐๐ ปี การพยาบาลไทย"
ตัวเหรียญนั้นมีเส้นผ่านศูนย์กลาง 32 มิลลิเมตร น้ำหนัก 12 กรัม
พระราชานุสรณ์ > เหรียญที่ระลึก > ตราสัญลักษณ์ 150 ปี วันพระราชสมภพ

ตราสัญลักษณ์เนื่องในวันพระราชสมภพ สมเด็จพระศรีพัชรินทราบรมราชินีนาถ ครบ 150 ปี พ.ศ. 2557
พระเกียรติยศ

| ธรรมเนียมพระยศของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าละอองธุลีพระบาท
การแทนตน: ข้าพระพุทธเจ้า
การขานรับ: พระพุทธเจ้าข้าขอรับ/เพคะ
พระเกียรติยศ > พระราชอิสริยยศ

พระเจ้าลูกเธอ พระองค์เจ้าเสาวภาผ่องศรี (1 มกราคม พ.ศ. 2407 — 11 พฤศจิกายน พ.ศ. 2411)
พระเจ้าน้องนางเธอ พระองค์เจ้าเสาวภาผ่องศรี (11 พฤศจิกายน พ.ศ. 2411 — พ.ศ. 2421)
พระนางเธอ พระองค์เจ้าเสาวภาผ่องศรี (พ.ศ. 2421 — พ.ศ. 2422)
พระนางเจ้าเสาวภาผ่องศรี พระราชเทวี (พ.ศ. 2422 — พ.ศ. 2423)
สมเด็จพระนางเจ้าเสาวภาผ่องศรี พระวรราชเทวี (พ.ศ. 2423 — 15 กันยายน พ.ศ. 2438)
สมเด็จพระนางเจ้าเสาวภาผ่องศรี พระอรรครราชเทวี (15 กันยายน พ.ศ. 2438 — 4 เมษายน พ.ศ. 2440)
สมเด็จพระนางเจ้าเสาวภาผ่องศรี พระบรมราชินีนาถ (4 เมษายน พ.ศ. 2440 — 4 ธันวาคม พ.ศ. 2453)
สมเด็จพระศรีพัชรินทราบรมราชินีนาถ พระบรมราชชนนี หรือ สมเด็จพระศรีพัชรินทราบรมราชินีนาถ พระบรมราชชนนีพันปีหลวง (4 ธันวาคม พ.ศ. 2453 — 20 ตุลาคม พ.ศ. 2462)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2436 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2465 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2441 -  เครื่องราชอิสริยาภรณ์รัตนมงกุฎ ชั้นที่ 1 มงกุฎดอกพอโลเนีย
พระเกียรติยศ > เครื่องราชูปโภค

พานพระศรี (พานใส่หมากพลู) ทองคำลงยา
กาน้ำทองคำลงยา
ขันน้ำพระสุธารสเย็น พร้อมจอกลอยทองคำลงยา
หีบพระศรีทองคำลงยา พร้อมพานรอง
พระสุพรรณศรี (กระโถนเล็ก) ทองคำลงยา
ขันสรงพระพักตร์ทองคำลงยา พร้อมคลุมปัก
พระฉาย (กระจกส่องหน้า) ทองคำลงยา
พานเครื่องพระสำอาง พร้อมพระสางวงเดือน พระสางเสนียด และพระกรัณฑ์ทองคำลงยา สำหรับบรรจุเครื่องพระสำอาง
ราวพระภูษาซับพระพักตร์ทองคำลงยารูปพญานาค พร้อมผ้าซับพระพักตร์จีบริ้วพาดที่ราว 2 ผืน
พระเกียรติยศ > พระยศทางทหาร

พันโทหญิง - ผู้บังคับการพิเศษกองพันที่ 2 กรมทหารราบที่ 1 มหาดเล็กรักษาพระองค์ และผู้บังคับกองพันทหารบกม้าที่ 6 กองพันทหารม้าที่ 6 รักษาพระองค์ (จังหวัดขอนแก่น)
พันเอกหญิง - ผู้บังคับการพิเศษกรมทหารม้าที่ 5
แม่น้ำเปนจีนา

| แม่น้ำเปนจีนา Пенжина / Мыгыкивэем |
| --- | --- |
ทัศนียภาพของแม่น้ำเปนจีนาใกล้ ๆ ปากน้ำ
ลักษณะทางกายภาพ

ต้นน้ำ:  
 • ตำแหน่ง: เทือกเขาคาลึยมา
 • พิกัด: 64°54′43″N 163°31′22″E﻿ / ﻿64.9119°N 163.5227°E﻿ / 64.9119; 163.5227
 • ระดับความสูง: 738 เมตร (2,421 ฟุต)
 
ปากน้ำ: ทะเลโอค็อตสค์
 • ตำแหน่ง: อ่าวเปนจีนา
 • พิกัด: 62°28′21″N 165°8′12″E﻿ / ﻿62.47250°N 165.13667°E﻿ / 62.47250; 165.13667
ความยาว: 713 กิโลเมตร (443 ไมล์)
พื้นที่ลุ่มน้ำ: 73,500 ตารางกิโลเมตร (28,400 ตารางไมล์)

อัตราการไหล:  
 • เฉลี่ย: 695 ลูกบาศก์เมตรต่อวินาที (24,500 ลูกบาศก์ฟุตต่อวินาที)
 
แม่น้ำเปนจีนา (รัสเซีย: Пенжина, โกรยัก: Мыгыкивэем) เป็นแม่น้ำในดินแดนคัมชัตคาของประเทศรัสเซีย โดยมีระยะทางคือ 713 กิโลเมตร (443 ไมล์) และมีพื้นที่ราบลุ่มแม่น้ำอยู่ที่ 73,500 ตารางกิโลเมตร (28,400 ตารางไมล์)
พื้นที่แอ่งแม่น้ำเปนฌินาที่มีแม่น้ำสายย่อยหลัก ๆ อยู่สองสาย
กร็อก

| --- | --- |

นักพัฒนา: xAI

รุ่นทดลอง: เบตา    / 4 พฤศจิกายน 2023; 15 เดือนก่อน (2023-11-04)[ต้องการอ้างอิงเต็มรูปแบบ]
 
ที่เก็บข้อมูล:  github.com/xai-org/grok-1  
ภาษาที่เขียน: Rust
ประเภท: จักรกลสนทนา
สัญญาอนุญาต: ซอฟต์แวร์จำกัดสิทธิ์
เว็บไซต์: x.ai/grok 
กร็อก (อังกฤษ: Grok) เป็นจักรกลสนทนาปัญญาประดิษฐ์ทั่วไปสำหรับทำการสนทนา ที่พัฒนาโดย xAI โดยอิงจากแบบจำลองภาษาขนาดใหญ่ (LLM) ได้รับการพัฒนาตามความคิดริเริ่มโดยอีลอน มัสก์ เพื่อเป็นการตอบสนองโดยตรงต่อความนิยมที่เพิ่มขึ้นของแชตจีพีทีของโอเพนเอไอ ซึ่งมัสก์เป็นผู้ร่วมก่อตั้ง จักรกลสนทนาตัวนี้ได้รับการโฆษณาว่า "มีอารมณ์ขัน" และเข้าถึงโดยตรงไปยังทวิตเตอร์ (X) ขณะนี้อยู่ระหว่างการทดสอบรุ่นเบต้า
ภูมิหลัง

ในเดือนพฤศจิกายน ค.ศ. 2023 xAI เริ่มแสดงตัวอย่างจักรกลสนทนาซึ่งใช้แบบจำลองภาษาขนาดใหญ่ (LLM) เพื่อเลือกผู้ใช้ ด้วยการเข้าร่วมในโปรแกรมทดลองใช้ก่อนเปิดตัวนั้นจำกัดไว้สำหรับผู้ใช้ที่ได้รับการยืนยันตัวบุคคลแล้วเท่านั้น มีการประกาศว่าเมื่อหมดเวลา ช่วงทดสอบเบต้า บอตจะใช้งานได้สำหรับสมาชิก X Premium+ เท่านั้น
ในช่วงเวลาของการดูตัวอย่าง xAI อธิบายว่าจักรกลสนทนาเป็น "ผลิตภัณฑ์เบต้าในช่วงแรก ๆ ซึ่งเป็นสิ่งที่ดีที่สุดที่เราสามารถทำได้ด้วยการฝึกอบรม 2 เดือน" ที่สามารถ "ปรับปรุงอย่างรวดเร็วในแต่ละสัปดาห์ที่ผ่านมา"
บัณฑิต ทองดี

| บัณฑิต ทองดี |
| --- | --- |
เกิด: 1 มีนาคม พ.ศ. 2514 (53 ปี) บัณฑิต ทองดี
อาชีพ: ผู้กำกับภาพยนตร์ นักเขียนบทภาพยนตร์ ผู้กำกับละคร ผู้ควบคุมการสร้าง
ฐานข้อมูล
IMDb
บัณฑิต ทองดี เกิดเมื่อวันที่ 1 มีนาคม พ.ศ. 2514 เป็นผู้กำกับภาพยนตร์ไทย นักเขียนบทภาพยนตร์ และ ผู้ควบคุมการสร้าง มีสโลแกนส่วนตัวคือ "เล่นเอง กำกับเอง" จบการศึกษาจากคณะนิเทศศาสตร์ สาขาวิทยุโทรทัศน์ มหาวิทยาลัยกรุงเทพ เมื่อปี 2536 เริ่มต้นเข้าสู่วงการด้วยการเป็น ผู้ช่วยครีเอทีฟ ฝ่ายมิวสิกวิดีโอ บริษัท อาร์เอส โปรโมชั่น และต่อมาเลื่อนเป็น ผู้กำกับมิวสิกวิดีโอ ต่อจากนั้นได้ย้ายจากอาร์เอสฯ มายังบริษัทบาแรมยู ในเครือ แกรมมี่ เอ็นเตอร์เทนเม้นท์ เป็นหัวหน้าส่วนโปรดักชั่น ฝ่ายมิวสิกวิดีโอ
ในปี 2542 เริ่มผันตัวเองมาสู่ผู้กำกับมิวสิกวิดีโออิสระ และปี 2544 ได้รับงานกำกับละครเรื่อง “ทะเล จำปี ดนตรี ทราย” ทางไอทีวี ละครเทิดพระเกียรติในหลวง 4 ตอนจบเรื่อง “สมบัติพ่อ” ทางช่อง 5 รักห้ามโปรโมท ทาง itv และ ย.ยักษ์ยอดยุ่ง ทางช่อง 3 ปัจจุบัน เป็นผู้กำกับภาพยนตร์ และ Producer ให้กับ บ.บาแรมยู จำกัด
บัณฑิตดำรงตำแหน่งนายกสมาคมผู้กำกับภาพยนตร์ไทย 2 สมัย และเป็นอาจารย์สอนด้านภาพยนตร์ที่มหาวิทยาลัยหลายแห่ง และวิทยากร ผู้ทรงคุณวุฒิด้านภาพยนตร์หลายสถาบัน
ผลงาน > ละครโทรทัศน์

2552 เซน...สื่อรักสื่อวิญญาณ (ช่อง 5) รับบท (รับเชิญ ตอน รางวัลที่หนึ่ง)
2564 ปาฏิหาริย์รักแม่โพสพ (ช่อง 3) รับบท สมบัติ (รับเชิญ)
2564 แพศยา (ช่อง PPTVHD36) รับบท (รับเชิญ)
2567 บัลลังก์ลูกทุ่ง (ช่อง เวิร์คพอยท์) รับบท พี่อ๊อด (รับเชิญ)
ผลงาน > กำกับภาพยนตร์

2545 มนต์เพลงลูกทุ่ง เอฟ.เอ็ม.
2546 เฮี้ยน
2546 ศพใต้เตียง
2549 มนุษย์เหล็กไหล
2551 ฝัน-หวาน-อาย-จูบ" (4Romances) (กำกับตอน"อาย")
2552 ปายอินเลิฟ
2554 พุ่มพวง
2566 ดับแสงรวี
ผลงาน > กำกับละครโทรทัศน์

2544 ทะเล จำปี ดนตรี ทราย (ช่อง ไอทีวี)
2545 สมบัติพ่อ (ละครเทิดพระเกียรติช่อง 5)
2546 รักห้ามโปรโมท (ช่อง ไอทีวี)
2548 ย.ยักษ์ยอดยุ่ง (ช่อง 3)
2552 อุบัติรักข้ามขอบฟ้า 2 (ช่อง 9)
2554 โรงงานสำราญใจ (ช่อง ไทยพีบีเอส)
2554 โลมา กล้าท้าฝัน (ช่อง 9)
2555 ราชินีลูกทุ่ง (ช่อง 8)
2555 รักนี้หัวใจมีครีบ (ช่อง 3)
2556 ฟ้ากระจ่างดาว หนึ่งในซีรีส์ 3 ทหารเสือสาว (ช่อง 3)
2557 คู่ปรับสลับร่าง (ช่อง 3)
2557 ครีบนี้หัวใจมีเธอ (ช่อง 3)
2558 สิงห์ หนึ่งในซีรีส์ เลือดมังกร (ช่อง 3)
2558 ปาฏิหาริย์รักข้ามขอบฟ้า (ช่อง 3)
2558 Kiss Me รักล้นใจนายแกล้งจุ๊บ (ช่อง ทรูโฟร์ยู)
2559 เจ้าเวหา ตอน ฝั่งน้ำจรดฝั่งฟ้า / ผู้ครองฟ้า (ช่อง ทรูโฟร์ยู)
2559 บุษบาหน้าตลาด (ช่อง 3)
2564 ปาฏิหาริย์รักแม่โพสพ (ช่อง 3)
ผลงาน > สร้างภาพยนตร์

โคลิก เด็กเห็นผี
มหาลัยสยองขวัญ
อนุบาลเด็กโข่ง
นาคปรก
Yes or No 1-2
อาปัติ
ปากดี (ภาพยนตร์สั้น กระทรวงวัฒนธรรม)
แหล่งข้อมูลอื่น

อ๊อด บัณฑิต ทองดี ที่ฐานข้อมูลภาพยนตร์และละครไทย
เว็บไซต์ Thaifilmdirector.com[ลิงก์เสีย]
เว็บไซต์ Thaifilmdb.com
ข้อมูลภาพยนตร์ฝันหวานอายจูบจาก www.4romances.com เก็บถาวร 2008-12-16 ที่ เวย์แบ็กแมชชีน
8 สปรูซสตรีท

| 8 สปรูซสตรีท 8 Spruce Street |
| --- | --- |

ข้อมูลทั่วไป
ที่ตั้ง: 8 สปรูซสตรีท แมนฮัตตัน, นครนิวยอร์ก, สหรัฐอเมริกา, 10038
พิกัด: 40°42′39″N 74°00′20″W﻿ / ﻿40.71083°N 74.00556°W﻿ / 40.71083; -74.00556
ก่อสร้าง: 2006-2010
เปิดตัว: กุมภาพันธ์ 2011
การใช้งาน: หลากหลาย
ความสูง
หลังคา: 870 ft (265 m)
รายละเอียด
จำนวนชั้น: 76 ชั้น
พื้นที่ชั้น: 1,000,000 sq ft (93,000 m2)
บริษัท
สถาปนิก: แฟรงก์ เกห์รี
8 สปรูซสตรีท (อังกฤษ: 8 Spruce Street) หรือเดิม บีคแมนทาวเวอร์ (Beekman Tower) หรือชื่อเพื่อทางการค้า นิวยอร์กบายเกห์รี (New York by Gehry) เป็นอาคารระฟ้า 76 ชั้น ตั้งอยู่ในถนนสปรูซหมายเลข 8 แมนฮัตตัน, นครนิวยอร์ก, สหรัฐอเมริกา ได้รับการออกแบบโดยแฟรงก์ เกห์รี สถาปนิกเจ้าของรางวัลพริตซ์เกอร์สัญชาติแคนาดา-อเมริกัน
8 สปรูซสตรีท ได้กลายเป็นหนึ่งในอาคารที่อยู่อาศัยที่สูงที่สุดในโลก และเป็นอาคารที่อยู่อาศัยที่สูงที่สุดในฝั่งตะวันตกของเกาะในขณะนั้น (ในช่วงวันเปิดอาคารปี 2011) อาคารได้รับการพัฒนาขึ้นโดยบริษัทอสังหาริมทรัพย์ฟอเรสต์ซิตี้แรทเนอร์ (Forest City Ratner) มีวิศวกรจากบริษัท ดับเบิลยูเอสพีกรุ๊ป (WSP Group) และดำเนินการก่อสร้างโดยบริษัท คริสเลอร์บอร์กฟลอร์แมน (Kreisler Borg Florman) ภายในอาคารประกอบด้วยโรงเรียนอนุบาล-ประถมศึกษาซึ่งเป็นของกระทรวงศึกษาธิการ จำนวน 5 ชั้น และเหนือจากชั้นต่อๆไปเป็นห้องพักเช่าหรู (เช่าอย่างเดียว ไม่จำหน่าย All units are rental-only; none are available for purchase.) ซึ่งประกอบด้วยห้องตั้งแต่ 1-3 ห้องนอน ทั้งหมดจำนวน 904 ยูนิต 8 สปรูซสตรีทถือเป็นหนึ่งในอาคารไม่กี่แห่งในย่านธุรกิจใจกลางนิวยอร์ก ที่ใช้โครงสร้างเป็นคอนกรีตเสริมเหล็ก ประยุกต์เข้ากับลวดลายโค้งของน้ำภายนอกอาคาร ซึ่งแสดงให้เห็นถึงลัทธิคตินิยมเปลี่ยนแนวแบบเกห์รีได้อย่างชัดเจน
ในปี 2011 8 สปรูซสตรีท ได้รับรางวัล เอ็มโพริสสคายสแครเปอร์ (Emporis Skyscraper Award) ซึ่งเป็นรางวัลที่มอบให้กับการออกแบบอาคารยอดเยี่ยมทั้งฟังก์ชันและการออกแบบ แต่ถึงอย่างไรก็ดีอาคารแห่งนี้ก็มีราคาเช่าต่อตารางฟุตสูงที่สุดแห่งหนึ่งในแมนฮัตตัน
กองกำลังป้องกันตนเองทางทะเลญี่ปุ่น

"กองกำลังป้องกันตนเองทางทะเลญี่ปุ่น" เปลี่ยนทางมาที่นี่  สำหรับความหมายอื่น ดูที่ กองทัพเรือญี่ปุ่น (แก้ความกำกวม)
| กองกำลังป้องกันตนเองทางทะเลญี่ปุ่น |
| --- | --- |
海上自衛隊
ประจำการ: 1 กรกฎาคม 1954; 70 ปีก่อน (1954-07-01)
ประเทศ:  ญี่ปุ่น
รูปแบบ: กองทัพเรือ
บทบาท: สงครามทางทะเล
กำลังรบ: กำลังพล 50,800 นาย เรือมากกว่า 150 ลำ อากาศยาน 346 ลำ
ขึ้นกับ:  กองกำลังป้องกันตนเองญี่ปุ่น
กองบัญชาการ: อิจิงายะ เขตชินจูกุ โตเกียว ประเทศญี่ปุ่น
เพลงหน่วย: มาร์ชกุนกัง Playไฟล์:01 軍艦行進曲.ogg
Fleet: เรือบรรทุกอากาศยานเบา 1 ลำ เรือดำน้ำ 19 ลำ เรือบรรทุกเฮลิคอปเตอร์ 2 ลำ เรือพิฆาต 26 ลำ เรือฟริเกต 10 ลำ เรือพิฆาตคุ้มกัน 6 ลำ เรือยกพลขึ้นบกขนาดใหญ่ 3 ลำ เรือกวาดทุ่นระเบิด 30 ลำ เรือตรวจการณ์ 6 ลำ เรือฝึก 8 ลำ  (เรือช่วยรบ 21 ลำ)
เว็บไซต์: www.mod.go.jp/msdf/en/
ผู้บังคับบัญชา
จอมทัพ:  นายกรัฐมนตรี ชิเงรุ อิชิบะ
รัฐมนตรีว่าการกระทรวงกลาโหม:  โนบูโอะ คิชิ
ผู้บัญชาการทหารสูงสุด:  พลเอก โคจิ ยามาซากิ
ผู้บัญชาการทหารเรือ:  พลเรือเอก ฮิโรชิ ยามามูระ
เครื่องหมายสังกัด
ธงผู้บังคับการเรือ: 
ธงกองทัพเรือ: 
กองกำลังป้องกันตนเองทางทะเลของญี่ปุ่น (ญี่ปุ่น: 海上自衛隊; โรมาจิ: Kaijō Jieitai) มีชื่อเรียกอย่างง่ายว่า กองทัพเรือญี่ปุ่น เป็นกองกำลังที่ก่อตั้งขึ้นหลังการยุบกองทัพเรือจักรวรรดิญี่ปุ่นหลังสงครามโลกครั้งเป็นสอง
กองกำลังป้องกันตนเองทางทะเลก็ค่อย ๆ เติบโตบวกกับประสบการณ์การสร้างเรือรบมาตลอดของญี่ปุ่น ทำให้วันนี้กองทัพเรือญี่ปุ่นหรือกองกำลังป้องกันตนเองทางทะเล เป็นกองทัพเรือที่ทันสมัยอย่างมากและมีเรือรบที่เพียงพอต่อยุทธศาสตร์ป้องกันประเทศญี่ปุ่น
การจัดวางกำลัง

ประเทศญี่ปุ่นเป็นหมู่เกาะ มีเกาะขนาดใหญ่มาก ๆ ถึง 4 เกาะและเกาะเล็ก ๆ อีกสามพันกว่า ๆ มีทะเลล้อมรอบทั้งทะเลญี่ปุ่นที่ใกล้ทวีปเอเซีย และทางมหาสมุทรแปซิฟิค ที่เป็นทะเลเปิด เพราะฉะนั้น กองกำลังป้องกันตนเองทางเรือของญี่ปุ่น (JMSDF) จึงต้องจัดวางกำลังและขีดความสามารถในการป้องกันตนเองให้มากที่สุด กองกำลังป้องกันตนเองทางเรือของญี่ปุ่น (JMSDF) มีกำลังพลประมาณ 45,800 นาย
กองเรือภาคที่ 1 มีฐานทัพเรืออยู่ที่ โยโกซูกะ ซึ่งรับผิดชอบด้านตะวันออกและตอนกลางของเกาะญี่ปุ่นที่ติดกับมหาสมุทรแปซิฟิค
กองเรือภาคที่ 2 มีฐานทัพเรืออยู่ที่ ซาเซโบะ รับผิดชอบทางตะวันตกเฉียงใต้ของเกาะญี่ปุ่นหรือทะเลญี่ปุ่นตอนล่าง
กองเรือภาคที่ 3 มีฐานทัพเรืออยู่ 2 แห่งคือที่ มาอิซุรุ และ โอมินาโตะ มีพื้นที่รับผิดชอบครอบคลุมพื้นที่ตอนกลางของญี่ปุ่นที่ติดทางฝั่งทะเลญี่ปุ่น และตอนเหนือของญี่ปุ่นคือรอบ ๆ เกาะฮกไกโด
กองเรือภาคที่ 4 มีฐานทัพเรืออยู่ที่ คุเระ มีพื้นที่รับผิดชอบตอนกลางช่วงล่างของญี่ปุ่นและพื้นที่โดยรอบเกาะชิโกกุ ที่ติดกับฝั่งมหาสมุทรแปซิฟิค
เรือรบ > เรือพิฆาตบรรทุกเฮลิคอปเตอร์ (DDH) 4 ลำ

(ชั้น Hyuga 2 ลำและชั้น Shirane 2 ลำ)
เรือรบ > ชั้น Hyuga

ระวางขับน้ำปกติ 13,950  ตัน เต็มที่ 19,000 ตัน
ความยาว 197 เมตร กว้าง 33 เมตร
เครื่องยนต์แก๊สเทอร์ไบน์ จำนวน 4 เครื่องขนาด 75,000 KW มีเพลาใบจักร 2 เพลา
30 นอต
ATECS (advanced technology command system)
OYQ-10 advanced combat direction system
FCS-3 AAW system
OQQ-21 ASW system
NOLQ-3C EW system
OPS-20C surface search radar
ระบบอาวุธ
MK 41 VLS จำนวน 16 ท่อยิงใช้สำหรับอาวุธปล่อยนำวิถีพื้น-สู่-อากาศแบบ ESSM (Evolved Sea Sparrow Missile) และจรวดปราบเรือดำน้ำ RUM-139 VL ASROC
ระวางขับน้ำ 18,000 ตัน(สูงสุด)
ตอร์ปิโดปราบเรือดำน้ำแฝดสาม 2 แท่นยิง
ระบบป้องกันระยะประชิด Phalanx (CIWS) จำนวน 2 ระบบ
ปืนกลขนาด 12.7 มม.
เฮลิคอปเตอร์ประจำบนเรือ
SH-60 3 เครื่อง
MCH-101 1 เครื่อง
เรือรบ > ชั้น Shirane

ระวางขับน้ำปกติ 5,200  ตัน เต็มที่ 7,500 ตัน
เครื่องยนต์กังหันไอน้ำเทอร์โบชาร์จ 2 ตัวและเครื่องยนต์เทอร์ไบน์อีก 2 ตัว ให้กำลังขนาด 52 MW โดยมีเพลาใบจักร 2 เพลา
31 นอต
อาวุธปล่อยนำวิถีพื้น-สู่-อากาศพิสัยใกล้แบบ Sea Sparrow Missile บนแท่นยิง 8 ท่อยิง
จรวดปราบเรือดำน้ำ ASROC MK 112 (8 ท่อยิง)
ตอร์ปิโดปราบเรือดำน้ำ MK 46 บนแท่นยิงแฝดสามแบบ MK 32 จำนวน 2 แท่นยิง,
ระบบป้องกันระยะประชิด Phalanx (CIWS) จำนวน 2 ระบบ
ปืนใหญ่ขนาด 5 นิ้ว (127 มม.) Mark 42 จำนวน 2 กระบอก
SH 60 J(K) Seahawk 3 เครื่อง
เรือรบ > เรือพิฆาต (หนัก) ติดอาวุธปล่อยนำวิถี (DDG) 8 ลำ

(ชั้น Kongo 4 ลำ, ชั้น Atago 2 ลำ, ชั้น Tachikaze 2 ลำ)
เรือรบ > ชั้น Kongo

ระวางขับน้ำปกติ 7,500  ตัน เต็มที่  9,500  ตัน
เครื่องยนต์แก๊สเทอร์ไบน์ 4 เครื่อง ขนาด 75 MW มีเพลาใบจักร 2 เพลา
มีความยาว 161 เมตร กว้าง 21 เมตร
30 นอต
AN/SPY-1D
OPS-28 surface search radar
OQS-102 bow mounted sonar
Electronic warfare
& decoys: NOLQ-2 intercept / jammer
อาวุธปล่อยนำวิถีพื้น-สู่-พื้น RGM 84 Harpoon 2 แท่น ๆ ละ 4 ท่อยิง
ระบบแท่นยิงแนวดิ่งแบบ MK 41 VLS สำหรับอาวุธปล่อยนำวิถีพื้น-สู่-อากาศพิสัยกลางแบบ SM-2 MR Standard และรุ่น SM 3 Standard IA (หัวเรือ 29 ลูกและท้ายเรือ 61 ลูก) และจรวดปราบเรือดำน้ำ RUM VL 139 ASROC (ยิงแนวดิ่ง)
ตอร์ปิโดปราบเรือดำน้ำ MK 46 หรือ Type 73 บนแท่นยิงแฝดสามแบบ Type 68 จำนวน 2 แท่นยิง
ระบบป้องกันระยะประชิด Phalanx (CIWS) จำนวน 2 ระบบ
ปืนใหญ่ขนาด 5 นิ้ว (127 มม.) Oto-Breda จำนวน 1 กระบอก
SH 60 J(K) Seahawk 1 เครื่อง